ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መገዲ ኣየር ኢትዮጵያ፡ "ኣብ ዝፀገመካ እዋን ክትኸዶ እትመርፆ መሓዛ'ዩ" 13 መጋቢት 2019 ምንጪ ስእሊ, FEKRUDIN/FACEBOOK መግለጺ ስእሊ, ሓጋዚ ፓይለት ኣሕመድ ኑር ናይ 200 ሰዓታት በረራ ተሞክሮ ነይርዎ ሌላ ፈክሩዲን ጀማልን ሓጋዚ ፓይለት ኣሕመድ ኑርን ተመሃሮ ዩኒቨርሲቲ ኣዲስ ኣበባ ኮይኖም ይጅምር። ሽዑ ኣሕመድ ተምሃራይ ስነ-ህንፃ (ኣርክቴክቸር) ነይሩ። ፈክሩዲን ከም ዝብሎ ኣብ ናይ ዩኒቨርሲቲ ፃንሒቶም ንለስተ ዓመታት ዝኣክል ኣብ ሓደ መደቀሲ ክፍሊ ምስ ካልኦት መማህርቶም ደቂሶም'ዮም። ቅድሚ ክልተ ዓመት ድማ ትምህርቶም ብምውዳእ ተመሪቖም። "ንዕኡ ንምግላፅ ክፅገም'የ። ብጣዕሚ ህዱእ'ዩ። ዝኾነ ነገር ንምፍፃም ብትዕግስቲ ምሕሳብ ይመርፅ። ብፍላይ ኣብ ትምህርቲ ትዕግስቲ ነይርዎ።" ክብል ንመሓዝኡ ይዝክሮ። ትምህርቲ 'ኣርክቴክቸር' ፈታንን ክብድ ዝበለን ከም ዝኾነ ዝዛረብ ፈክሩዲን፡ "ንኣሕመድ ግን ብዙሕ ኣየጨናነቖን ኣይፈተኖን'ውን" ይብል። "ኣብ ዝፀገመካ እዋን ክትኸዶ እትመርፆ መሓዛ'ዩ" ፈክሩዲንን ኣሕመድን ኣብ መኣዲ ትምህርቲ ይራኸቡ'ምበር፡ ኣብ ሓንቲ መደቀሲ ክፍሊ [ዶርም] እናደቀሱን ብትምህርቲ እናተሓጋገዙን ዘሕለፍዎ ግዜ፡ ሸውዓተ ዓመታት ንዝቐፀለ ምሕዝነቶም ሰረት ኣንቢሩ'ዩ። ግዳያት ምሕምሻሽ ነፋሪት ኢትዮጵያ መን እዮም?
